b'\n_START_ARTICLE_\nPlanned Parenthood\n_START_PARAGRAPH_\nPlanned Parenthood Federation of America, usein lyhennetty Planned Parenthood, on vuonna 1916 perustettu Yhdysvalloissa toimiva j\xc3\xa4rjest\xc3\xb6, joka on maan johtava seksuaaliterveyden puolestapuhuja. J\xc3\xa4rjest\xc3\xb6n nykyinen johtaja on Cecile Richards._NEWLINE_Planned Parenthoodilla on Yhdysvalloissa 88 paikallisj\xc3\xa4rjest\xc3\xb6\xc3\xa4, jotka toimivat yli 840 terveyskeskuksessa. J\xc3\xa4rjest\xc3\xb6 jakaa tietoa ehk\xc3\xa4isyst\xc3\xa4 ja seksuaaliterveydest\xc3\xa4 yleens\xc3\xa4. J\xc3\xa4rjest\xc3\xb6n p\xc3\xa4\xc3\xa4tavoitteita ovat mm. syntyvyyden s\xc3\xa4\xc3\xa4nn\xc3\xb6stely, mahdollisuus aborttiin ja terveydenhuollon takaaminen.\n_START_SECTION_\nHistoria\n_START_PARAGRAPH_\nJ\xc3\xa4rjest\xc3\xb6n historian katsotaan alkaneen, kun liikkeen johtohahmo Margaret Sanger sisarineen ja yst\xc3\xa4vineen perusti vuonna 1916 Yhdysvaltain ensimm\xc3\xa4isen aborttiklinikan. Klinikalla jaettiin tietoa syntyvyyden s\xc3\xa4\xc3\xa4nn\xc3\xb6stelyst\xc3\xa4, mink\xc3\xa4 vuoksi poliisi pid\xc3\xa4tti heid\xc3\xa4t._NEWLINE_T\xc3\xa4st\xc3\xa4 lannistumatta Sanger kehitteli ensimm\xc3\xa4isen ehk\xc3\xa4isyyn perehtyneen tiedejulkaisun The Birth Control Reviewin. Vuonna 1923 h\xc3\xa4n avasi Birth Control Clinical Research Bureaun, jonka tarkoituksena oli jakaa naisille ehk\xc3\xa4isyv\xc3\xa4lineit\xc3\xa4 ja ker\xc3\xa4t\xc3\xa4 tilastoja niiden tehokkuudesta pitk\xc3\xa4ll\xc3\xa4 aikav\xc3\xa4lill\xc3\xa4. Samana vuonna Sanger perusti American Birth Control League-organisaation, joka tunnetaan nyky\xc3\xa4\xc3\xa4n nimell\xc3\xa4 Planned Parenthood.\n_START_SECTION_\nTeoria\n_START_PARAGRAPH_\nSangerin perustamasta Planned Parenhoodista on teoria, jonka mukaan Sanger olisi halunnut rajoittaa Yhdysvaltojen mustan v\xc3\xa4est\xc3\xb6nosan lis\xc3\xa4\xc3\xa4ntymist\xc3\xa4. Vuonna 2011 republikaanipoliitikko Hermann Cain on v\xc3\xa4itt\xc3\xa4nyt, ett\xc3\xa4 Sangerin alkuper\xc3\xa4inen tarkoitus oli tehd\xc3\xa4 mustien kansanmurha Planned Parenthoodin avulla. Cainin mukaan Planned Parenthoodin toimipisteet on ollut alusta alkaen tarkoitus sijoittaa mustien asuinalueille.'